《闻李安下第因有所感》
宋代·魏野

客携春榜至，开处倚柴荆。
未看御题目，先寻君姓名。
本期邻状首，敢叹滞文明。
不会玄穹意，默然空怆情。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。